एनबीसी के डॉक्टर का सदर अस्पताल में पदस्थापन किया
विभागीयउदासीनता के कारण एसडीएच चास के एनबीसी विभाग में काम ठप है। अनुमंडलीय अस्पताल चास में नवजात बच्चों की देखभाल करने वाले डॉक्टर नहीं रहने के कारण इलाज नहीं हो रहा है। इस विभाग में तीन माह पहले तक एक डॉक्टर था। उनका स्थानांतरण सदर अस्पताल में कर दिए जाने के बाद से यहां किसी डॉक्टर की पदस्थापना नहीं की गई। उसके बाद यहां नवजात के इलाज बंद है। इसके कारण नवजात की बीमार होने पर उन्हें निजी क्लीनिक या अस्पताल ले जाना पड़ता है।
यहहो रही परेशानी
अनुमंडलीयअस्पताल चास में गर्भवती महिलाएं प्रसव के लिए आती हैं। प्रसव होने के बाद अगर बच्चे में किसी प्रकार का संक्रमण, तापमान अनियंत्रित तथा जौंडिस होने पर उसे तुरंत न्यू बोर्न केयर यूनिट में रेफर किया जाता था। यहां बच्चों के तापमान तथा बीमारियों पर नियंत्रण किया जाता है। डॉक्टर के नहीं होने के कारण यहां के मरीजों का इलाज ठप हो गया है। जिससे खास कर गरीब तथा ग्रामीण क्षेत्र के लोगों काे काफी परेशानी होती है।
शीघ्र किसी डॉक्टर की होगी प्रतिनियुक्ति
^अगरस्वास्थ्य मंत्रालय से किसी डॉक्टर को नहीं भेजा जाता है, तो जल्द ही किसी बच्चे के डॉक्टर की वहां प्रतिनियुक्ति करेंगे। इससे इस न्यू बोर्न केयर यूनिट का काम सुचारू ढंग से चलेगा।” डॉ.सोवान मुर्मू, सिविल सर्जन, बोकारो
bho_Deva hin_Deva hin_Deva hin_Deva hin_Deva hin_Deva